**SPOZNAVANJE OKOLJA, 8. TEDEN**

**PONEDELJEK, 4. 5. 2020**

**UČNA TEMA: MOJE TELO**

Dragi učenci in učenke, danes boste malo bolj podrobno spoznavali svoje telo.

Dobro razmislite, kateri deli vašega telesa **se premikajo** in jih poimenujte (npr. roka, noga, prsti, …). Poskusite jih poimenovati čim več.

Premislite, za kaj potrebujete posamezne dele telesa, **kakšno nalogo opravljajo**. Poimenujte pa tudi dele svojega obraza.

Zdaj razmislite še, kateri deli telesa so očem skriti…..kateri so **znotraj našega telesa**. Je šlo? Te dele telesa, ki so nam na pogled skriti, imenujemo **NOTRANJI ORGANI**.

Sedaj odprete **spletni učbenik za spoznavanje okolja na strani 67** in poglejte, kaj ste že vedeli, kaj pa ste se morda danes novega naučili. Stvari, ki ste jih danes šele prvič izvedeli si poskusite zapomniti.

